กรมท่าอากาศยาน เปิดเผยความคิบหน้าโครงการก่อสร้างท่าอากาศยานเบตงดำเนินการแล้วร้อยละ 90
นายสมเกียรติ มณีสถิตย์ รองอธิบดีกรมท่าอากาศยาน เผยความคืบหน้าโครงการก่อสร้างท่าอากาศยานเบตง จังหวัดยะลาแนวทางปฏิบัต ว่า ภาพรวมการก่อสร้าง ทั้งงานก่อสร้าง ทางวิ่ง ทางขับ ลานจอดเครื่องบิน พร้อมระบบไฟฟ้าสนามบินรวมถึงอาคารที่พักผู้โดยสารของกรมท่าอากาศยาน ขณะนี้ดำเนินการได้ร้อยละ 90         ในส่วนของงานก่อสร้างอาคารหอบังคับการบินของบริษัท วิทยุการบินแห่งประเทศไทย จำกัด หรือ บวท. เริ่มดำเนินการก่อสร้างงานฐานรากแล้ว รวมถึงการก่อสร้างอาคารเครื่องช่วยการเดินอากาศ VOR/DME ได้เริ่มก่อสร้างงานฐานรากแล้วเช่นกันด้านความคืบหน้าในการขอจัดตั้งเครื่องอำนวยความสะดวกในการเดินอากาศของ บวท. และกรมอุตุนิยมวิทยา ขณะนี้มีความชัดเจนเรื่องการอนุญาตใช้พื้นที่แล้วอยู่ระหว่างนำเสนอเอกสารให้กับ สำนักการงานการบินพลเรือนแห่งประเทศไทย อนุมัติจัดตั้งขณะเดียวกันจะขออนุญาตเปิดใช้ท่าอากาศยานเบตงในลักษณะที่ขึ้นลงชั่วคราวเพื่อทำการบินทดสอบอุปกรณ์เครื่องอำนวยความสะดวกในการเดินอากาศ        รองอธิบดีกรมท่าอากาศยาน ยังเปิดเผยถึงความคืบหน้ากรณีการจัดทำวิธีปฏิบัติการบินด้วยเครื่องวัดประกอบการบิน เพื่อให้สามารถใช้สนามบินเบตงได้โดยไม่ล้ำแดนประเทศเพื่อนบ้าน ว่า ขณะนี้วิธีการปฏิบัติการบินดังกล่าวได้ผ่านการตรวจสอบความถูกต้องจากสำนักงานการบินพลเรือนแห่งประเทศไทยแล้ว         อย่างไรก็ตามในวันที่ 26 สิงหาคมนี้ จะมีการประชุมหารือรายละเอียด ความคืบหน้าโครงการ ท่าอากาศยานเบตงกับหน่วยที่เกี่ยวข้องอีกครั้ง